**Sporteredmények*,* sporttevékenység**

**6. §** (1)Sporteredményre, sporttevékenységre tekintettel a (2) és (3) bekezdések alapján a pontszámítás szempontjából legkedvezőbb eredmény után a jelentkező intézményi pontra jogosult. Sporteredményre tekintettel legfeljebb egy sporteredményért számítható intézményi pont azzal, hogy ezen a jogcímen legfeljebb 50 intézményi pont szerezhető. A karok által a vonatkozó mellékletben szűkíthető a (2) bekezdésben meghatározott figyelembe vehető sporteredmények köre és módosítható az adott sporteredményre adható pontszám.

(2) Az alábbi sporteredményekért adható intézményi pont:

1. az adott sportág országos sportági szakszövetsége, a Magyar Paralimpiai Bizottság vagy a Magyar Hallássérültek Sportszövetsége, illetve a Magyar Sakkszövetség által kiadott igazolás alapján a Nemzetközi Olimpiai Bizottság által szervezett olimpiai játékokon, 1984-től kezdődően a Paralimpián vagy Siketlimpián, a Nemzetközi Sakkszövetség (FIDE) által szervezett Sakkolimpián való részvétel esetén 50 intézményi pont,
2. [[1]](#footnote-1)a Nemzetközi Olimpiai Bizottság vagy a Nemzetközi Paralimpiai Bizottság által elismert sportágban az adott sportág országos sportági szakszövetségének, a Magyar Paralimpiai Bizottságnak, illetve a Magyar Hallássérültek Sportszövetségének igazolása alapján Európa-bajnokságon elért 2-3. helyezésért 30 intézményi pont, amelyet csak abban az esetben kaphat meg a jelentkező, ha az arra jogosító eredményt legkésőbb a jelentkezés évét megelőző 8 éven belül szerezte,
3. az adott sportág országos sportági szakszövetségének igazolása alapján, a Nemzetközi Olimpiai Bizottság által elismert sportágban a korosztályos világ- vagy Európa-bajnokságon, az Universiadén, a Nemzetközi Egyetemi Sportszövetség (FISU) által szervezett egyetemi világbajnokságon, az Ifjúsági Olimpián elért legalább 3. helyezésért 20 intézményi pont, amelyet csak abban az esetben kaphat meg a jelentkező, ha az arra jogosító eredményt legkésőbb a jelentkezés évét megelőző 8 éven belül szerezte,
4. az adott sportág magyarországi országos sportági szakszövetségének igazolása alapján, a Nemzetközi Olimpiai Bizottság által elismert sportágban a magyarországi országos sportági szakszövetség által szervezett és általa (korosztálytól függetlenül) legmagasabb szintűként elismert országos bajnokságon elért legalább 3. helyezésért 15 intézményi pont, amelyet csak abban az esetben kaphat meg a jelentkező, ha az arra jogosító eredményt legkésőbb a jelentkezés évét megelőző 8 éven belül szerezte,
5. a Magyar Diáksport Szövetség igazolása alapján, a Nemzetközi Olimpiai Bizottság által elismert sportágban a Magyar Diáksport Szövetség által, vagy közreműködésével szervezett Diákolimpia országos döntőjében elért legalább 3. helyezésért 10 intézményi pont adható, amelyet csak abban az esetben kaphat meg a jelentkező, ha az arra jogosító eredményt legkésőbb a jelentkezés évét megelőző 8 éven belül szerezte.

(3) A jelentkezőnek az elért sporteredményről az alábbi táblázatban megjelölt magyarországi szervezet által kiállított igazolást kell benyújtania a (4) bekezdésben meghatározott tartalommal:

|  |  |
| --- | --- |
| **Sporteredmény** | **Sporteredmény igazolója** |
| a NOB által elismert sportágban a Diákolimpia országos döntőjén elért 1-3. helyezés | Magyar Diáksport Szövetség |
| a NOB által elismert sportág országos bajnokságán a legmagasabb osztályban elért 1-3. helyezés | az adott sportág magyarországi országos sportági szakszövetsége |
| a NOB által elismert sportágban:* korosztályos világ- vagy Európa-bajnokságon
* Universiadén
* a Nemzetközi Egyetemi Sportszövetség (FISU) által szervezett egyetemi világbajnokságon
* az Ifjúsági Olimpián

elért 1-3. helyezés | az adott sportág magyarországi országos sportági szakszövetsége |
| a NOB vagy a NPB által elismert sportágban:[[2]](#footnote-2)* Európa-bajnokságon

elért 2-3. helyezés | * NOB által elismert sportág esetén: az adott sportág magyarországi országos sportági szakszövetsége
* NPB által elismert sportág esetén: Magyar Paralimpiai Bizottság, vagy Magyar Hallássérültek Sportszövetsége
 |
| a NOB által szervezett olimpiai játékokon való részvétel | az adott sportág magyarországi országos sportági szakszövetsége |
| 1984-től kezdődően a Paralimpián vagy Siketlimpián való részvétel | Magyar Paralimpiai Bizottság, vagy Magyar Hallássérültek Sportszövetsége |
| a Nemzetközi Sakkszövetség (FIDE) által szervezett Sakkolimpián való részvétel | Magyar Sakkszövetség |

A (2) bekezdésben felsorolt sporteredmények igazolásának tartalmaznia kell:

1. a jelentkező egyértelmű azonosításához szükséges személyes adatokat (pl. név, születési hely, születési idő, anyja neve),
2. a sportág, amennyiben van, annak szakága megnevezését,
3. a sporteredmény elérésének időpontját,
4. az elért sporteredmény pontos megnevezését, a helyezés (részvétel) megjelenítésével,
5. a korosztályt, amelyben a jelentkező az adott sporteredményt elérte,
6. a verseny szintjének megnevezését,
7. a kiállítás dátumát, a kiállításra jogosult szakszövetség hiteles aláírását és pecsétjét.

(5) Amennyiben az igazolás nem tartalmazza a (4) bekezdésben meghatározott adatokat, az az igazolás elutasítását vonja maga után.

1. A módosítást a Szentásu 2023. december 21. napján lezárt elektronikus döntéshozatalai eljárásában fogadta el. Hatályos 2023. december 21. napjától. [↑](#footnote-ref-1)
2. A módosítást a Szentásu 2023. december 21. napján lezárt elektronikus döntéshozatalai eljárásában fogadta el. Hatályos 2023. december 21. napjától. [↑](#footnote-ref-2)